প্রার্থী হিসেবে মহম্মদ বিন হাম্মাম কিন্তু বেশ শক্তিশালী৷ এই নিয়ে তিনি পরপর তিনবার এশিয়ার ফুটবল সংগঠনের প্রধান হিসেবে নির্বাচিত হয়েছেন৷ তবে বেশিদিন ক্ষমতার শীর্ষে থাকার বিষয়টিই তাঁর নিজেরই পছন্দ নয়৷ এমনকি ফিফা সহ বিভিন্ন আন্তর্জাতিক সংগঠনের শীর্ষ পদে কোনো ব্যক্তির মেয়াদ সীমিত করা উচিত বলে তিনি মনে করেন৷ তিনি বলেন, ‘‘শুরুতে সবাই সততার সঙ্গে কাজ করে, তার পর তাঁদের আমলেই দুর্নীতি শুরু হয়ে যায়৷ তাছাড়া নিজের পদ আঁকড়ে ধরে রাখাই যখন মূল উদ্দেশ্যে পরিণত হয়, তখন খেলার বিষয়টি গৌণ হয়ে পড়ে৷'' বিন হাম্মামের মতে, ফিফার প্রেসিডেন্ট হিসেবে ৮ থেকে ১২ বছরের বেশি কারো থাকা উচিত নয়৷